[{"text_idx": "#000003", "text": "Ko\u0303ige intelligentsemaks peetud linnud varesed mitte ainult ei po\u0308o\u0308ra suurt ta\u0308helepanu surnud kaaslastele, vaid uurivad po\u0303hjalikult ka nende surmaga seotud asjaolusid ning ja\u0308tavad need endale meelde. Inimest, keda on na\u0308htud surnud varesega, umbusaldavad teised varesed veel kuid ja aastaid."}, {"text_idx": "#000004", "text": "Aasta pimedaimal ajal, enne veel kui jo\u0303ulud saabuva talve hubaseks ja so\u0303bralikuks muudavad, on sobiv aeg mo\u0303elda surma peale. Surma teema tekitab inimestes u\u0308helt poolt o\u0303udu, teiselt poolt aga veidrat po\u0303nevust. Surm tundub nii lihtne ja loogiline, kui vaatleme meid u\u0308mbritsevat hilissu\u0308gist, teiselt poolt ja\u0308a\u0308b aga lo\u0303puni mo\u0303istmatuks. Kuidas on vo\u0303imalik, et keegi, kes just siin oli, on nu\u0308u\u0308d la\u0308inud? Mida surm ta\u0308hendab ja miks see u\u0308ldse vajalik on? Evolutsioon, mis u\u0308ldiselt on elusorganismide so\u0303ber, kujundades meid keskkonnaga ha\u0308sti sobituvaks, nutikaks ja osavaks, to\u0303mbab meil vaiba alt a\u0308ra \u2013 just evolutsioonilised mehhanismid seavad piirid meie surematusele. Loodus kujundab ka meie suhtumist surma ja surnutesse ning eelseisev paratamatu lo\u0303pp mo\u0303jutab meie ka\u0308itumist."}, {"text_idx": "#000012", "text": "Mis strateegia liigile sobib, so\u0303ltub peale tema fu\u0308sioloogiliste omaduste ka keskkonnast. Na\u0308iteks troopikas elavatele lindudele on iseloomulik aeglane elutempo (pikk eluiga, va\u0308he ja\u0308rglasi, aeglane areng ja ku\u0308psemine, aeglane ainevahetus), samal ajal kui parasvo\u0308o\u0308tme linnud on pigem kiire elutempoga, vo\u0303ttes iga sigimisvo\u0303imalust kui viimast, kuna to\u0303ena\u0308osus talvel surma saada enne uue sigimishooaja ka\u0308ttejo\u0303udmist on pa\u0308ris suur.5"}, {"text_idx": "#000019", "text": "Hiljutine vareste uuring11 na\u0308itas, et need ko\u0303ige intelligentsemaks peetud linnud mitte ainult ei po\u0308o\u0308ra suurt ta\u0308helepanu surnud kaaslastele, vaid uurivad po\u0303hjalikult ka nende surmaga seotud asjaolusid ning ja\u0308tavad need endale meelde."}]